Alegzandra/wili-2018-roplus huggingface dataset:
La Odissee e je un dai doi grancj poemis epics grêcs che si pense che a sedin dal poete Omêr. La date si fâs lâ par solit al periodi tra il 800 p.d.C. e il 700 p.d.C. L'argoment al è in part la continuazion de Iliade contant lis aventuris dal eroi grêc Odisseu (o Ulìs, a la latine) vie pal so lunc viaç par tornâ te sô patrie Itache, dopo che e jere colade Troie. A son 24 libris, par un totâl di 12.110 esametris. Il poeme al è un dai tescj plui impuartants de culture classiche ocidentâl, e si lei ancjemò in dut il mont sedi par origjinâl che tes traduzions.

Il banchîr Idrî Scrovegni, un dai banchîrs pui impuartants de epoche, al compre cheste tiere par fâ la glesie che veve un acès diret tal palaç de sô famee. Giotto al ven incargât de sô decorazion. Il parcè de costruzion de Capele al è scognossût, ma si crôt che Idrî al ves costruît la Capele come penitince par i pecjâts di so pari. Tal testament, Idrî al dispon che i sôs erêts a tignissin cont de Capele. Il pari di Idrî, Regjnald Scrovegni, al jere un usurâr, e Dante Alighieri, lu veve mitût tal Setim Cercli dal infier. La tombe di Idrî e je dongje de cube, e e je stade piturade come se al fos tal Judizi Finâl presentant un model de Capele, fasint pensâ che al jere a vonde preocupât di salvâsi. Le Capele al inizi e jere privade, ma cumò e ven vierzude ancje par lis funzions de citât.

Il motîf scatenant de vuere e fo la coparie dal Arciduche d'Austrie Francesc Ferdinant a Sarajevo, in Bosgne, ai 28 di Jugn 1914 di bande di un iredentist serp, Gavrilo Princip.

Lis concuistis napoleonichis a segnarin la fin de Serenisime; daspò di vê batût la Austrie Napoleon al ocupà il Friûl, ma dopo dome sîs mês lu cedè une altre volte ai Asburcs cul tratât di Cjampfuarmit. Tal 1805 però la Piçule Patrie e passà di gnûf ai francês, che a puartarin diviersis riformis socialis. Cuant che Napoleon al fo batût, il Friûl Ocidentâl e Centrâl al passà a fâ part dal Lombart-Venit, chel Orientâl al restà sot il domini diret da la Austrie.

Che il mondo intero attonito sta: luci e ombre di un arcivescovo, 1928-1945 - Giuseppe Nogara; a cure di Alessandra Kersevan e Pierluigi Visintin. Udin : Kappa, 1992.

Gurize e je logade a 84 m dulà che il Lusinç, vignint de Slovenie al rive in planure. La citât si cjate tal plan, ma propite daûr a tachin i roncs dal Cuei a bonât e lis culinis dal Cjars a jevât; la vete plui impuartant di Gurize e je la Mont di San Valantin (609 m).

Sigle par ricognossi tal mont protestant une glesie di Confession Augustane (luterans). E ven dal todesc Augsburger Bechenntnis. I calviniscj o riformâts a doprin invezit la Helvetisches Bechenntnis (H.B.), ven a stâi la Confessione Elvetica (Posteriore).

Kurów al è un comun inte Polonie sud-orientâl, fra Puławy e Lublin, sul flum Kurówka. Al è il cjaf lûc di un distret separât intal voivodât di Lublin e al à 2804 abitants (2008).
Il Timp coordenât universâl (dispès in sigle UTC), cognossût ancje come timp civîl, al è il fûs orari di riferiment par ducj i fûs oraris dal mont. Al è stât metût dongje par sostituî il Timp medi di Greenwich (GMT), e al è ancjemò clamât GMT ogni tant. UTC no je une abreviazion, ma dome une variant di Timp Universâl, in curt UT, plui une C insomp, seguint il model des altris variantis dal Timp Universâl.

L'om al è religjôs parcè che al è convint che la vite no je acidentâl e disprivade di significât, partant la ricercje di un finâl lu puarte a la fede intune fuarce superiôr.

Al confine a soreli a mont cu la Argjentine, cul Paraguay, cu la Bolivie e cul Perù, a nord cu la Colombie, cul Venezuela, cu la Guyane, cul Suriname e cu la Guyane Francese.

Tal mês di Otubar dal stes an, al publiche il so tierç disc Il dado. In chest album al sune ancje Max Gazzè. Tal 1999 al partecipe di gnûf al Festival di Sanremo, dulà che al cjante Aria une cjançon che e fevele de vite inte preson. Cheste cjançon e ven premiade cul premi de critiche Mia Martini. Al publiche il cuart disc, Sig Dapatas.

Il metodi sientific al è il mût plui comun di fâ ricercje. La ricercje e je doprade par miorâ la comprension de biologjie, de inzegnerie, de fisiche, de chimiche e di cetancj altris cjamps. Chest al permet di discuvierzi gnovis medisinis, di otignî machinis plui siguris, di incressi la produzion agricole, alimentâr e industriâl. Il denâr par la ricercje al ven dai guviers, des societâts comercialis privadis e des ufiertis privadis.

Friûl DOC (Friuli DOC) - riviste enologjiche e gastronomiche dai prodots dal Friûl, che al intraven un fin de setemane al an, a la metât di Setembar

Cu la prime tu podis inserì nome numars, cu la seconde acje las letares. Cumò si dopre che alfanumeriche, che però a cambie di paîs a paîs, e ancje di un tipo e chel altri di ordenadôr. Il model di tastiere plui doprât al è il QWERTY ma a esistin ancje atris tipos come il Dvorak o il GKOS.

Esemplis di grups si puedin cjatâ in ogni cjanton de matematiche: de gjeometrie ae algjebre, de topologjie ae analisi, in ogni lûc la gjeneralitât de definizion e permet di adatâ il concet di grup a un grum di situazions diferents. Di plui, un grum dai concets plui imediâts che si incuintrin in matematiche a son, cence savêlu, grups. Cuasi ducj i insiemis dai numars (intîrs, razionâls, reâls, complès) a son grups cu la operazion di some (sarès a disi il sempliç plui "+").

ISO 639-1: 2002 Codiçs pe rapresentazion dai nons des lenghis -- Part 1: Alpha-2 code: Chest codiç al è di dôs letaris, e al inclût dome lis lenghis principâls.

La enologjie e je la sience che e studie il vin e la sô produzion partint de vendeme rivant a lis tecnichis di conservazion e studie la microbiologjie, la chimiche e lis carateristichis sensoriâls. Il non al ven dal grêc "oinos" (vin) e "logos" (studi).

Cheste e je une liste par ordin alfabetic dai stâts dal mont. Ca a son includûts i 191 stâts che a son membris de Nazions Unidis plui Taiwan, la Citât dal Vatican e la Autoritât Palestinês (che e à dome un ricognossiment parziâl).
Amundsen al nassè intune famee di navigadôrs e cjapitanis, cuart di dîs fîs. Al studià come miedi, ma a 21 agns, ae muart de mari, al lassà dut par dedicâsi aes esplorazions, colpît soredut des gnovis su la imprese di Fridtjof Nansen tal 1888, che al veve traviersât la Groenlande.

Pieri Pauli Pasolini (Pier Paolo Pasolini) al è nassût a Bologne ai 5 di Març 1922 e muart a Ostie ai 2 di Novembar 1975. Al fo un scritôr, poete, inteletuâl, critic, regjist, la plui impuartante figure di inteletuâl furlan dal XX secul e un dai plui impuartants ancje pe culture taliane. Al imparà la lenghe furlane de mari, Susanna Colussi, che e jere di Cjasarse, in provincie di Pordenon. Di piçul al passave lis istâts in Friûl, mentri vie pal an al veve di lâ daûr dal pari militâr. Al si trasferìs a Cjasarse cu la mari sul principi dal 1943, par stâ lì fintremai al Zenâr dal 1950; intant, il fradi al murive combatint inte Resistence. Pier Paolo al discuvierzè une lenghe viere, fevelât da int puare ma plene di dignitât, e al scomence a meti dongje i zovins fin ae creazion de Academiuta di lenga furlana, dulà che a forin inmaneadis poesiis, cjants, spetacui teatrâi. In chest periodi al publicà cinc libris di poesiis e cinc rivistis leteraris.

Leif Ericsson o ancje Ericson e Eriksson (che al vûl dî fi di Erik, Leifur Eiríksson par islandês, Leiv Eiriksson par norvegjês), cognossût ancje come "il fortunât", al fo un esporadôr vichinc nâssut in Islande.

In Canade, cun federalisim si intint la oposizion ai moviments sovraniscj (in gjenar chel dal Quebec). Chest al vâl storichementri ancje tai Stâts Unîts. Chei che a son par un guvier federâl plui debul e guvier statâi plui fuarts a son in gjenar in favôr de confederazion, e a vegnin spes clamâts "anti-federaliscj". I guviers regjonâi a lotin par colaborâ cun dutis lis altris nazions.

Al torne a Vignesie intal 1741: di chel an a son lis voris te glesie di Verolegnove, lis Senis de passion te glesie di Sant Alvise a Vignesie e la Apoteosi di Vittor Pisani, condotîr che al veve vinçût le bataie di Cjoze cuintri i gjenuês.

Dongje de vile: Trament, Sot il Bencul, Sorasines, Glèria, Ravièsties, Sot Cjàses, Sot il Palàç, Brovalàns, Torcjalìns, Fusies, Pala, Somp Pala, Cjampòn.

I borcs dal comun Ravasclêt si cjatin intal agâr che al divît il massîf de mont di Arvenis, logât a miesdì, e chel de mont di Crostis a miezegnot. Chest agâr al è dividût tal mieç dal piçul pas clamât Siele di Valcjalde (loc. Insom Valcjalda, 959 m s.n.m.) in dôs valadis diferents: la val dal riù Margò, tributari dal Dean, cun direzion viers amont (là che a si cjatin Ravasclêt e Salârs), e la val de Gladegne, tributarie de Bût, viers jevât (là che al si cjate Zuviel). Siben che cualchi studiôs di gjeografie al clame dutis dôs lis vals cul stes non di Valcjalde, la sclete usance dal puest e dopre chest non dome par part dal basin dal Margò; non plui antîc, e bon par dutis dôs lis valadis, al è pluitost chel di Val (o Cjanâl) di Monai.
Intal 1987 al recite inte opare teatrâl Der Lechner Edi schaut ins Paradies di Jura Soyfer sot de regjie di Georg Mittendrein inte suaze dal festival Ruhrfestspiele Recklinghausen e al fâs la part di un scovacin intal film Müllomania di Dieter Berner.

Inte Valcjanâl a si cjatin la frazion di San Leopold e la part di Ponteibe a çampe de flumere Pontebane (ven a stai la part che prime de Prime Vuere Mondiâl e jere logade in Carintie); intal Cjanâl dal Fier a si cjatin invezit Aupe, Frattis, Studene Alte, Studene Basse, Perteade e la altre part di Ponteibe).

Il marcjât finanziari secondari al è chel dulà che si comprin e si vendin dai titui che a son za stâts butâts fûr e comprâts une prime volte sul marcjât primari.

Francesc Xavier Lamuela Garcia (1950) al è un linguist catalan. Laureât in filologjie romaniche, al è stât professôr ae Universitât di Tolose e cumò al insegne inte Universitât di Girone, in Catalogne. Al à lavorât ancje pe Universitât Autonome di Barcelone, pe Universitât di Lleida e pe Universitât di Manchester.

Milan (lombart ocidentâl Milan, orientâl Milà, talian Milano) e je la citât plui grande de Italie dal nord, logade inte plane de Lombardie, la regjon plui popolose e ricje dal nord. La citât e à cirche 1.347.036 abitants (2016), ma la popolazion de intire aree urbane (La grande Milano) e je cirche di 4.280.820 personis (stime dal 2006). I siei abitants si clamin milanês, ma spes si dopre ancje la peraule meneghin, de mascare dal carnevâl Meneghino, o ambrosians, di Sant Ambrôs, patron de citât (fieste ai 7 di Dicembar).

AA.VV. - Cjanâl dal Fier - (Miti, fiabe e leggende del Friuli storico, secondo volume), Istituto A.Tellini e Chiandetti, Reana del Rojale, 1999;

Tal 181 a.C. i romans, che a si devin pinsîrs pe grande espansion di chest popul, cuntun grant esercit a sdrumarin la vile, e a ributarin i cjargnei tra lis monts, fondant te Basse une lôr citât che clamarin par l'apont Aquilee. A Aquilee a cjaparin pît dutis lis ativitâts agriculis e artesanâls e la int dal lûc e jentrà a fâ part dal sisteme ministratîf roman. Al nassè il puart di Grau comunicant cun Aquilee e culì e forin metûts la dogane, i magazens, la centrâl di smistament de produzion (soredut vin, vueli, pomis) pal forest e pal dulintor. Si faserin sù grandis stradis di comunicazion viers il centri Italie, il Noric e la Carniule. Lis tieris a forin dividudis cun la centuriazion e dadis in proprietât aes fameis dai soldâts di Rome. Simpri in chest periodi, a vegnivin fondâts e po rinfuarçâts Julium Carnicum (ven a stâi Zui) e Forum Julii (ven a stâi Cividât) come basis militârs. In epoche imperiâl Aquilee e deventarà metropoli e capitâl de X regio Venetia et Histria.

Al timp dai Romans, il Natisse al jere navigabil fin al mâr, e a Aquilee al jere un puart impuartant, cun rescj ben visibii ancjemò vuê. Po il flum al fo planc a planc bandonât, e intal 1400 un grant taramot che al scjassà il Friûl al fasè deviâ il so cors, che duncje al dì di vuê al è diviers di chel de ete romane.

La liende di Enee, scjampât de Vuere di Troe cun so pari Anchîs. Il fi di Enea, al sarà il fondatôr di Alba Longa e progjienitôr dal popul dai Latins.
Il Teatri Gnûf Zuan di Udin al è il plui grant teatri de citât; al è stât screât il 18 di Otubar 1997, e al à 1.230 puescj. Al è un progjet dal inzegnîr Giuliano Parmegiani e dal architet Lorenzo Giacomuzzi Moore.

Al à une relazion sentimentâl cu la atore Simona Cavallari e al è pari di doi fruts, Pablo Alberto e Santiago Ramon, nassûts intal 2001 e intal 2004.

Ricercje multidissiplinâr o ricercje pluridissiplinâr: in chest nivel di ricercje la valutazion e je realizade partint di cjantons diferents, doprant prospetivis diferentis cence rivâ a une integrazion.

- tal massîf di miesdì (leât al grop de mont di Arvenis): monts di Çoncolan (1740 m s.n.m.), Nealt (1490 m s.n.m.), Cuel Piçul (1331 m. s.n.m.).

Il lâc di Cjavaç (o lâc dai trê comuns) al è il plui grant lâc dal Friûl, cuntune superficie di 1,74 km2 e une profonditât massime di 39 metris. Al è clamât dai trê comuns parcè che si cjate tai teritoris dai comuns di Bordan, Cjavaç e Trasaghis. La sô origjin e je probabilmentri dovude a une diramazion dal Tiliment che e restà blocade intun bacin naturâl formât ai timp da lis glaçazions. Il lâc al è alimentât di risultivis sot dal lâc; cundiplui, a son stâts creâts un imissari e un emissari artificiâi, par puartâ tal lâc lis aghis che vegnin dal bacin di Ambiestre o Verzegnis, dopradis inte centrâl idroeletriche di Somplâc.

Jenfri il 1725 e il 1726 al piture Alessandro e Campaspe tal studi di Apelle che si cjate cumò tal Museum of Fine Arts di Montreal, indulà che Apelle, il pitôr grêc, al a lis sôs sembiancis e Campaspe, chês de sô femine Cecilie.

Phong Nha-Ke Bang al è un parc nazionâl Vietnamite a 50 km. a nord de citât Dong Hoi. Il parc tal 2003 al è stât declarât de UNESCO patrimoni naturâl de umanitât

L'aeropuart Đồng Hới Nhất (Sân bay Đồng Hới) al è un aeropuart internazionâltâl di al lee la citât di Huế, provincie Thừa Thiên-Huế, Bac Trung Bo, Vietnam con lis principâls citât dal Thừa Thiên Huế, cun colegaments direts cun cetantis citâts vie pe Hanoi e Ho Chi Minh sittà, il scjali di Bac Trung Bo al è utilizât pai svoi charter. Al si cjate un aeropuart ancje al Aeropuart di Dong Hoi (Đồng Hới), Vinh, doprât dome pal turisim e come elipuart.

Il nûl al è un grum di gotutis piçulonis di aghe o cristai di glace o il lôr insiemit, visibil come une masse di colôr blanchiç con ombris grisis e cualchi volte neris.

Drencje (par nadisonian Dreka) al è un comun intes Valadis dal Nadison, che al dì di vuê al fâs part de provincie di Udin e al à 197 abitants. Al è logât sot de mont Colovrât, simbul dal paîs.

Ettore Tommaso Fantoni (Fanton Tommaso par furlan, Glemone, 1822 – Jamne, Slovenske Konjice, 1892) al fo un pitôr, indoratôr e intaiadôr furlan.

Tal 1676 al spose Catherine Darnicourt e al varâ amancul disenûf fîs. In tal 1679 al vèn nomenât «joueur de viole de la musique de chambre» in te Musique du Roi (Luîs XIV). Al tèn cheste cariche par cuarante aigns.

Cun monede si intint ogni ben materiâl o entitât astrate che e à la funzion di misure dal valôr di scambi tal acuist e la vendite di bens e servizis.
Un altri dialet claramentri cognossibil al è chel di Dieç, che al à une terminazion particolâr pe tierce persone plurâl: a balant, a balavant par a balin, a balavin.

Dal 2004 la governadore (tod. Landeshauptfrau) dal Salisburghês e je Gabi Burgstaller, dal SPÖ (Sozialdemokratische Partei Österreichs; voltât "Partît socialdemocratic de Austrie").

Se si prove a verificâ cualis des sîs proprietâts a son sodisfatis inta chei altris insiemis numerics introdots inte Sezion 1.1, si viodarà che l'insiemi dai numars razionâi

Le emozions a son un ereditât dai nostri antenati. Conviene allore chiedersi parché e tant che si a son sviluppadis progressivament. Tant che il richiamo Orians e Heerwagen (1992), all'epoca dai cacciatôr-raccoglitori, i Uomins dovevano muoversi costantement par trovare di che cosa nutrirsi. Chesti spostamenti li confrontavano ai fenomens inattesi (cambiamenti climatis, predatori, e così vie) chiedendo une risposte adattative pront. Conformement a Tobby e Cosmides (1990), li emozions vanno dunque a svilupparsi tant che risposte a differenti insiemi di situazions ricorrenti. A ciò, si al puà aggiungere il primo principio di Darwin, par spiegare tant che une reazion in prin volontarie va, col passare di li gjenerazions, deventare innadis e riflesso.

Gurize e je nomenade pe prime volte ai 28 di Avrîl dal 1001 intun document che parie l'imperadôr Oton III al donave la citât (quae sclavonica lingua vocatur Goritia) al patriarcje di Aquilee e ai Eppsteins, conts dal Friûl. Cussì Gurize e fo prime sot dal Patriarcjât di Aquilee, daspò sot dai conts de Bavarie.

Vuê Tumieç al è un centri di atrazion par dutis lis valadis atôr, cun une zone industriâl a vonde disvilupade dongje di une buine tradizion artigjianâl; tal mieç de citât a son diviersis robis interessantis pai turiscj, come il domo e i puartins.

La Teorie dai grups e je une teorie matematiche nassude tal XIX secul principalmentri cul lavôr di Evariste Galois e di altris matematics de epoche. In curt si pues dî che la teorie dai grups e je il studi di insiemis cuntune operazion definide parsore che e à di vê proprietâts particolârs.

Te Seconde Vuere Mondiâl e fo ocupade prime de bande dai todescs (daspò dal armistizi dai 8 di Setembar dal 1943) e po di bande dai partesans titins tal Mai dal 1945, che a semenarin terôr par cuarante dîs.

La France e je un stât de Europe ocidentâl che e confine cun Belgjiche, Lussemburc, Gjermanie, Svuizare, Italie, Monaco, Andore e Spagne. E je un dai membris fondatôrs de Union Europeane. Oltri a la France metropolitane, a son part dal stât ancje i teritoris di oltri mâr come par esempli Guadalupe in Americhe e la Gnove Caledonie in Oceanie. Il non France al ven fûr de tribù gjermaniche dai Francs, che a ocuparin la regjon daspò de colade dal Imperi Roman.

Il sindic Demis Bottechia, al è montât te cariche al 08/06/2009 cul partit Fanna domani (Fane doman), supuartât dai partîts talians Popolo della Libertà e Lega Nord.

Octave Mirbeau (Trévières, Calvados, 16 di Fevrâr 1848 - Paris, 16 di Fevrâr 1917), al fo un scritôr, un gjornalist, un autôr di novelis e un dramaturc francês.
La cjanele (Pragmites austrialis) e je une grande jarbe de famée des Poaceae. La cjanele e vîf par plui tai ambients di aghe, tes rivis dai flums de basse plane, ta chês dai lâcs, sueis e tal palût. La vegetazion slargjade e siarâde formade des cjanelis à nom cjaneit.

Da Lat al è un comun logât inte provincie di Lam Dong, Tay Nguyen, Vietnam. L'aeropuart di Lien Khuong al è un aeropuart nazionâltâl di al lee la citât di Da Lat, cun colegaments direts cun cetantis citâts vie pe Ho Chi Minh sittà, Hanoi, Da Nang il scjali di Mekong al è utilizât pai svoi charter.

A si presente come une serie ordenade di botôns ca podin coventà par dà al ordenadôr un caratar o un comând. Su ogni boton al è un numar, une letare o un simbul, ca coventin par cognossi la funzion di chel boton. Di solit ogni boton al pò coventà par inserì ancje tre o quatri simbui diferêns, simbui ca si otegnin cjalcjânt, insieme dal boton dal caratar, ancje un o doi botôns di funzion.

Ducj i Osovans a forin acusâts dai gapiscj di Giacca di lâ cuintri la politiche di aleance cui partigjans Titins, di no dividi armis e robe di confuart che lôr a vevin a grazie dai inglês e di fâ afârs cui naziscj e cui fassiscj de Decime Mas par un acuardi par impedî la anession di teritoris talians a lis tieris slavis. Mario Toffanin (muart in Slovenie ai 22 di zenâr dal 1999) tai agns daspò la sô condane, al à simpri sostignût il tradiment dai Osovans (acusâts ancje di vê cjapât cun lôr tancj che a jerin cui fassiscj, di vê colaborât cun oms de Republiche Sociâl italiane e di vê di spes tignût robe che daûr dai acuardis veve di jessi dai garibaldins) e la coretece da lis sôs azions.

Chela vuolta se 'ndava a rani de nuòt col feràl e la fòssina. Rico al sanganava li ciani e i bruscànduj col feral ros ta l'umbría ch'a inglassava i vuos. Tal Sil se trovava pissíguli a mijars in ta li pothi. Se 'ndava plan thentha un thigu.

La eletroniche e la eletrotecniche a son dôs dissiplinis a strent leadis, che si diferenziin par la aplicazion: mintri che la eletrotecniche e à come fin principâl di trasmeti potence eletriche e gjestî e progjetâ machinis eletrichis, la eletroniche si ocupe massime da la elaborazion dai segnâi eletrics e daspò da la informazion.

The Beatles a forin un grup musicâl di Liverpool, Ingletiere, formât di John Lennon, Paul McCartney, George Harrison e Ringo Starr. A son stâts un dai grups plui popolârs dal secul XX; plui di 40 dai lôr singui, albums e EP a rivarin al numar un de classifichis britanichis. Secont la EMI, che e à i dirits dal grup, lis venditis totâls a superin il miliart. La lôr musiche e il lôr impat culturâl al è stât une vore impuartant soredut vie pai agns Sessante, ma cun influencis su dute la musiche sucessive, ancje se il grup al restà intîr dome par dîs agns.

Intal 2004 al jes il so prin disc dal vîf Livre trânsito cu la cjançon inedite Kunta Kinte scrite a cuatri mans cul rapper Frankie HI-NRG MC.

Di Dobiacco (tod. Toblach), la Drau e scor a Jevât, e rive in Austrie e e travierse il Tirol orientâl, la Carinzie, la Slovenie, la Cravuazie e la Ongjarie.
Al è clamât in latin "Missus" e in furlan "Nunsiade". Cheste tradizion a ven screade dal Patriarcje Francesc Barbato inte Glesie di Sante Marie in Cjistiel a Udin tra il 1596 e il 1616, e scomençà subite a slargjâsi pai paîs fintremai a deventâ une costumance. De fin dal secul XVII diviers autôrs furlans tant che Zuan Batiste Tomadini, Antoni De Zorzi, Meni Pecile, Vigj Comencini, Zuan Batiste Candot, Jacop Tomadini e Vittorio Franz meterin la lôr art al servizi de Nunsiade. La version di Candotti e je cjantade ancjemò in cualchi glesie che e presee lis tradizions.

Tal cors dai secui, il tiermit republiche al modificà il so significât, fin a intindisi come sisteme istituzionâl, dulà che la colme dal stât no ven sielzude par vie ereditarie, al contrari de monarchie.

In tal massîf di miezegnot a si cjatin doi piçui lâts di mont, jemplâts di aghe surgive o dal disfasiment de nêf, clamâts Lât di Tarondon e Lât di Crasuline. Intal fonts de valade, a son presints doi laguts artificiâi, cussì clamâts di Insom Valcjalda e di Entrada.

Intal 2002 al torne al Festival di Sanremo cun Salirò, cjançon che e sarà une des plui scoltadis e mitudis pes radios. Cheste cjançon sarà immò premiade cul premi de critiche Mia Martini. Tal 2003 al publiche L'autostrada, libri che al conte il so tour e la sô ativitât musicâl cun fotos, tescj e pagjinis di diari.

La Pedagogjie e je la art di insegnâ. La vision tradizionâl e pensave ae Pedagogjie come a un procès unidirezionâl, val a stâi il mût in cui si à di impartî la educazion. A zornade di vuê si à une mentalitât plui interdissiplinâr doprant ancje la psicologjie e la sociologjie.

La prime aplicazion in Friûl e fo intal comun di Prât di Cjargne, che tal 1981, poiantsi ae Leç regjonâl 68 dai 8 di Setembar 1981, al aprovà l'acuist e la aplicazion di gnûfs cartei bilengâi, par talian e par furlan, che a forin metûts za intal Jugn 1982. Chescj a forin i prins cartei bilengâi par furlan, impuartants ancje pe sielte di doprâ il stes caratar pes dôs formis.

La Svezie e je un stât de Europe setentrionâl, jentrade inte Union Europeane il 1 di Zenâr 1995. E je il plui grant stât de Penisule Scandinave. E confine a Ovest e a Nord cu la Norvegje, e a Nord-Est cu la Finlande. E je ancje bagnade dal Mâr Baltic. A Sud-Ovest e je leade ae Danimarcje par mieç dal puint di Oresund.

Mauro Missana, diretôr de programazion di Radio Onde Furlane, al à vût dit che: "Cundut che noaltris o lin in onde par furlan di agnorums, tal ore presint si sintìn pluitost escludûts. O vin finanziaments publics che nus judin a lâ indenant, ma simpri inte precarietât di mieçs e di risorsis cence ricognossi la nestre continuitât intal timp".
La preistorie e je leade plui o mancul a chê de alte Italie, invezit cirche tal 400 a.C. si à il prin acjadiment che al segnarà la storie de tiere: la vignude dai Celts o Gjai Cjargnei. Si trate di popui des monts che nol è ben ciert di dulà che a fossin vignûts. De lôr organizazion politiche e civîl al si sa pôc, ma nus àn lassât cualchi testemoneance: bronzins, cualchi monede cjatade in Plan da Vincule (Cjargne), l'ipogjeu celtic di Cividât, i sufìs dai paîs in -acco e -icco e diviersis peraulis come bâr (di barros) broili (di brogilus) grave (di grava) e altris. I Celts a ocuparin lis zonis montuosis dal Friûl, in mût particolâr la Cjargne, che di lôr e cjape il non (Plinio il Vieli clame il teritori abitât dai Gjai Cjargnei Carnorum Regio). Cuant che al vignive il frêt Unviêr, i Gjai Cjargnei a levin jù te pedemontane cun lis lôr bestiis. La prime date storiche de vignude dai Cjargnei e si à tal 186 a.C. cuant che cirche 50.000 di lôr fra oms, feminis e fruts, vignûts jù in planure a fondarin insomp un cuel une vile clamade Akilejia

Va dite che chel che par cualchidun al è un mistîr (par esempli une coghe di un ristorant) par cualchidun altri al pues jessi un hobby (par esempli une che ai plâs cusinâ a cjase sô).

Dopo de Grande Vuere, cul passaç dal Friûl orientâl tal stât talian, al è considerât come tancj altris un pericolôs austriacant, e al è inviât da Sante Sede in Lituanie. Al mûr a Königsberg (Prussie orientâl) intal 1931.

Il lat al è un aliment licuit fat des glandulis mamifaris des feminis dai mamifars. Al covente par dai di mangjâ ai pumars di mamifar al inizi de lôr vite.

La prime vuere mondiâl (cognossude ancje come la grande vuere) e fo une vuere che si davuelzè principalmentri in Europe tra il 1914 e il 1918, provocant milions di muarts e cambiaments grandonons pe situazion politiche mondiâl.

L’Oservatori de Lenghe Furlane (OLF) tal 2002 al à butât fûr une liste dai toponims in lenghe furlane in grafie uficiâl, notant sei la forme in furlan comun che chê in variant locâl.

Pacifico Valussi - Rapporto della Camera di Commercio e d’Industria della Provincia del Friuli all’Eccelso I. R. Ministero del commercio, dell’industria e delle pubbliche costruzioni sullo stato dell’industria e del commercio della propria provincia negli anni 1851 e 1852, Udine, Tipografia Trombetti-Murero, 1853;

Al dì di vuê Pradaman al è un puest une vore industriôs tant pes sôs industriis che pe ativitât agricule. Te bande basse dal comun e passe la statâl Udin-Gurize e che si puedin cjatâ une vore di capanons, negozis e buteghis.

Dal pont di viodude politic, il storic nol samee vê une comprension complete dai acjadiments dal timp, ancje parcè spes al difint Cividât, atribuint ae citât rôi che no forin siei inte realtât. Interessant ancje il sintiment che al lee l'autôr al Friûl, considerât la puarte de Italie.

La fotografie digjitâl e je l'insiemit des tecnichis par fâ des imagjinis doprant des tecnologjiis eletronichis. Chestis imagjinis a vegnin memorizadis su un aparât magnetic, otic o eletronic.
Fin de antighitât l'om al à imparât a doprâ il lat di animai come la vacje, la piore e la cjavre. La nassite dal arlevament al è stât un dai salts impuartants inte storie de civiltât umane.

Alfonsino Filiputti: Angiolino, un pittore cantastorie [Videoregistrazion], senegjature di Pierluigi Visintin; ripresis di Bruno Beltramini; fonic Paolo Babici; assistent Diego Clericuzio; vôs Omero Antonutti; musichis Claudio Cojaniz; poesiis di Leonardo Zanier; montaç Zarko Suc; regjie Gianfranco Rados: Videoest, 2005.

Faustino Nazzi, La proibizione dell'uso della lingua tedesca nella vita liturgica della Val Canale - Istituto Friulano per la Storia del Movimento di Liberazione - Udine 1984;

La grande vuere e fo une roture decisive cul vieri ordin dal mont, vignût fûr da lis vueris napoleonichis e che al jere stât un pôc modificât des rivoluzions nazionalistic de metât dal XIX secul.

La civiltât romane,e je mitude inte Antichitât classiche cun civiltâts come chês dal Antîc Egjit e chê de Antighe Grecie ,civiltât che e à ispirât une vore chê romane. De culture di Rome Antighe e ven buine part de culture dal mont ocidentâl di vuê,in fat di art , leteradure , lenghis e architeture ,e lis sôs influencis si cjatin ancje te culture e tal mont di vuê.

Cjasteons di Strade al è un comun intal Friûl di Mieç, che al dì di vuê al fâs part de provincie di Udin e al à 3.795 abitants. Il so patrono alè San Giuseppe e a si celebre il 19 di març. In Mai si festegie la Sagre dal Cunin. A Cjasteons o son 3 glesis: San Martin, San Giuseppe e le glesie Viere.

Lidric o radic di mont, o ancje radic dal glaç, in italian termine botanico Cicerbita Alpina. Si trate di une plante esclusivamenti spontanee, ca viv tra i mil e milevotcent metros, sul diŝfa la nev a primavera, in tal bosc di al e di peç e una vora ombrenut,la planta bisugna regonala apena ca ŝpunta fur da cjare, ca vebi almancul dai cinq ai quindiŝ centimetros di jevade par dopra la radiŝ sa è plui granda no jè trop buine e masse dure, las radiŝ a si conservin dopo velas ben nettatadass, in tai vasuts sot vueli o agrodolç buine ancje la fruste las fueas di un biel color verd, lessadas an proprietats depurativas, tipic il savor amar di chesta planta. La soo racolte e limitade par leċ, noma un par di chilos a persona.

Giovanni Padovan, Vanni, comissari politic de division Garibaldi-Natison, a proposit dal ecidi al à declarât: "L'ecidi di Porzûs e dal Bosc Romagn, là che forin copâts 20 partigjans osovans, al è stât un crimin di vuere cence niune justificazion."

Belun e je la cjâf lûc di provincie plui a Nord dal Venit e e je ancje la plui alte sul nivel dal mâr. Si cjate ai pîts dal grup dolomitic dal Schiara.

Si pense che il sintoisim al vedi vût origjin dai rîts agraris svilupâts par organizâ comunitâts saldis che a coventavin par coltivâ il rîs.

Lis frasis interogativis e di esclamazion a son introdusudis rispetivementri dal pont interogatîf invertît (¿) e dal pont esclamatîf invertît (¡).
Infine, l'ultimo principio di Darwin va a stabilire il legame tra emozion e sistemi nervosi. Purtroppo, resterà soltanto molto descrittîf inte argomento e bisognerà attendere la teorie del fisiologo Walter Canon, negli anns 1920, par rimetere il sistemi nervoso al centri di li emozions (Canon, 1927).

I mîts a son in gjenar contis tramandadis tradizionalmentri e che vuelin esplicâ robis come i inizis dal mont, grancj fenomens naturâi, convenzions naturâls che no si rivin a esplicâ facilmentri; no simpri e je daûr il fin di sclarî alc. Par definizion, i mîts a son sacris e dispès a si davuelzin in graciis di intervents di fuarcis sorenaturâls o dius. Al pues jessi ancje une coincidence cui argoments des liendis, plui fuarte cuant che i argoments a son mancul leâts ae realtât.

Intal 1871 Edward Tylor al à publicât il saç Primitive Culture là che in viertidure al presentave la prime e plui impuartante definizion sistematiche dal concet di culture: « La culture, o civiltât, intindude intal so sens etnografic larc, al è chel insiemi complès che al cjape dentri la cognossince, lis crodincis, la art, la morâl, il dirit, il costum e cualsisedi altre capacitât e abitudin acuiside dal om tant che membri di une societât. »

Une volte, par dai il benvignût, si ufrivigi piçui dolçs, no plui grancj di un carantan, che si leavin ai cordons des scarpis poadis su la bancje dal fogolâr o su la basse dal balcon de cusine. E tes zornadis denant de sô fieste scjaps di fruts a lavin sunant sampogns par nunziâ la sô vignude.

Il 1 di Genâr 2007 ReddKaa al fonde la ReddArmy, asociazion culturâl e etichete indipendent che e met a dun tra chei aitis Carnicats, Maci's Mobile, Dlh Posse, Mole (in seguito Mole and the Moon Walktet), Railster, Dj Tubet, e i stes Madrac, che i decidin almancul pal moment di bandonâ la produzion par Furlan e tachin le produzion dal tierç album, clamât "L'esercito del Sole". In tal Avost 2009 si zonte al grop il cjantant di Tisane Francesco "Zanna" Zanelli. Dopo un prin rinvio tal mai 2010, il disc al iesc il 7 di fevrâr 2011, cun tun grump di ospits nazionâi e internazionâi come CapaRezza, Primo Brown dai Cor_Veleno, Dean Fraser, Skerrit Bwoy (frontman par i Major Lazer), Paolo Baldini dai Africa Unite e aitis inmò.

La religjon si presente sot une grande varietât di formis, da che dai nomadics dal desert, ai chei des glacis dal nord, ai abitants des grandis citâts e parfin dai cjaçadôrs di cjâfs des forestis dal Borneo.

Edward Burnett Tylor (Londre, ai 2 di Otubar dal 1832 – Wellington, ai 2 di Zenâr dal 1917) al è stât un antropolic britanic. Al è vivût e al à finît lis sôs ricercjis dilunc de epoche di aur de Ingletiere vitoriane, epoche caraterizade di impuartant disvilup socioeconomic, militâr e coloniâl e di un clime di cressinte fiducie intal progrès.

1509 - I Venezians, che a cirin di là a judâ Cividât ca je assediade, a vegnin batûs a Remanzâs da lis trupis imperialis e a scugnign ritirasi a Udin.

I mainframe a son machinis cun une vore di potence di calcul. Al dì di vuê a son pôc plui grandis dai ordenadôrs di cjase, ma son tancj plui costosis e, date la lôr velocitât, a son utilizadis dome in scuelis o grandis aziendis.
La Organizazion Mondiâl dal Turisim (World Tourism Organization oben UNWTO) e je une agjenzie des Nazions Unidis che si ocupe di turisim. E à sede a Madrid in Spagne.

Il 12 di Dicembar dal 1750 il princip vescul Karl-Philipp von Greiffenklau lu clame te citât di Würzburg, te Gjermanie, par dei lavôrs. Il Tiepolo al van cu i fîs. In tal Palaç dal Vescul, Tiepolo al lavore te Kaisersaal a lis pituris de Storis di Fidri Barberosse, a lis Gnocis dal Barberosse, Il vescul Aroldo al divente Duche de Franconie, e tal scjalon grant a L'Olimpo dongje lis cuatris bandis dal mont. Al finis lis voris tal Palaç in tal mês di novembar dal 1753.

E je la aree naturâl protezude plui grande inte regjon Friûl-Vignesie Julie; inmaneade ai 30 di Setembar dal 1996 cuntune leç regjonâl, al cuvierç scuasit 37.000 etars inte aree da lis Prealps Cjargnelis, dominant la plane alte ocidentâl dal Friûl. Chest parc al è restât un grum incontaminât pe assence di stradis e ancje pe presince di monts che a son tra i plui alts dal Friûl; jenfri il parc al è includût ancje il lâc dal Vajont, tristementri famôs pe tragjedie che si davuelzè ai 9 di Otubar 1963.

Millstatt al è un comun cun derit di marcjât di 3.351 abitants (2001), logât tal distret di Spittal an der Drau, tal stât federâl austriac dale Carintie. Lis sôs frazions a son:

Checo Tam (Francesco Tami) al è nassût intal 1963 e al è di Pavie. Al è un dj colaboradôr di Radio Onde Furlane e al scrîf articui musicâi par rivistis e fanzines.

Tal XVI secul, a vevin une certe rilevance economiche tal Salisburghês il cumierç dal sâl e la estrazion dal aur te Val di Gastein. Lis cuantitâts estratis e jerin in chê volte lis plui grandis in dute la Europe centrâl.

La citât e à origjins preromanis, e cu la concuiste de bande dai Romans de Galie Cisalpine, la citât e deventà municipi roman: il non latin al jere Tarvisium.

AA.VV. - Tieris di Aquilee - (Miti, fiabe e leggende del Friuli storico, primo volume), Istituto A.Tellini e Chiandetti, Reana del Rojale, 1997;

1807 – E ven gambiade la aree di influence dal arciepiscopât eclesiastic, che e rive cussì a rivuardâ il Salisburghês e part dal Tirôl; tal 1818 e tal 1825 cheste aree e ven ancje organizade intune maniere difarente.

Il diluvi al puartà tancj cambiaments, si pense che, al vedi parfin influît su le durade de vite dal om che a si è ridusude drastichementri.

Apassionât di antropologjie, al à metût lis sôs energjiis inte ricercje, judât de amicizie cul indian Ely Parker (comissari governatîf pai afârs indians dilunc de vuere civîl). Insiemi cun lui al à fondât la "leghe dai Irochês"(1851). Avantazât de presince di tantis tribûs indianis intal so paîs, che lui al visitave simpri, al à partecipât ae lôr vite, vuadagnantsi la lôr amicizie: tra chestis, la tribù dai indians Seneca, chê di Ely Parker, lu à adotât cul non di "Taydawahguh", "Chel che si ten intal mieç", vâl a dî chel che al fâs di mediatôr tra i Indians e i blancs.
La guerra di Angiolino: fatti di guerra e di Resistenza visti con gli occhi del cantastorie-pittore di San Giorgio di Nogaro Alfonsino Filiputti (1924-1999), autôrs: Flavio Fabbroni, Giancarlo Pauletti, Pierluigi Visintin. Udin: ed. Kappa Vu, 2005.

Produtôr(s): Robyn Rihanna Fenty, Benny Blanco, David Guetta, Stargate, Giorgio Tuinfort, Oak, Mike Will Made-It, Future, Mikey Mike, Chase & Status, Nicky Romero, Parker Ighile, Mikky Ekko, Justin Parker, Elof Loelv, The-Dream, Carlos McKinney, Brian Kennedy, No I.D., Labrinth, Naughty Boy, Sia Furler

BAKHTALE di bakhtalo = content, feliç dal non BAKHT, peraule viere de Indie dal vieri indian (sanscrit) bhâgá , iran. bakht, turc baht »fortune«

A jere ancje un impuartant puart di passaç des nâfs zontraviers il stret, lis cuâl a dovevin paiâ la mude, contribuint cussì a fâ la so ricjece.

In chest contest, il bit al rapresente la unitât di definizion di un stât logjic. Al è definît ancje sicu unitât elementâr de informazion che po jessi tratade di un ordenadôr. La rapresentazion logjiche dal bit e po contignî dome i valôrs {0, 1}. Ai fins de programazion al è ûs comun intropâ secuencis di bit in entitâts plui vastis, che puedin assumi valôrs in intervai plui amplis di chel permetût di un bit sol. Chescj trops a contegnin par solit un numar di stringhis binariis pari a une potence binarie; il plui cognossût al è il byte, che al corispuint a 8 bit, e che al costituîs la unitât di misure plui doprade tal cjamp informatic.

Une idee che dispès e si lee ai studis pe pâs e je è chê di svilup, si cjacare alore di "sotsvilup" intal câs di nazions e int puaris dal pont di viste economic, culturâl, e politic. Alore tancj a crodin che la protezion e l'aiût a sedin manieris di costruzion de pâs (clamât spes cun la peraule inglese peacemaking) che e cjaparès dentri ancje une grande atenzion a l'ambient e a dutis lis creaturis che i vivin. Il mantegni la pâs (par inglês peacekeeping) cun la fuarce invezit e je une maniere di fâ preseade dal sisteme politic militâr.

Pedagogjie al vien dal grêc, paidagogos (παιδαγωγία), che al è stât il esclav cal à acompagnât i fruts al scuele. La peraule paida o paidos si riferìs a chics, chest al è il motîf di il cual cualchiduns a distinguin tra "pedagogjie" (insegnâ a chics) e andragogjie (insegnâ a adults). La peraule latine par riferîsi ae pedagogjie, educazion, e jè much plui doprade e, a menût, ambis si dopran de forme indistinte.

Une altre funzion de lenghe cuviert e je chê di puartâ il lessic esclusîf di une variant in chês altris. Che si pensi par esempli al non di tantis plantis che si cjatin tes monts e che no si cjatin jù pe Basse, o a chei dai pes che no son presints in dutis lis varietâts.

L'aeropuart Cà Mau (Sân bay Cà Mau) al è un aeropuart nazionâltâl di al lee la citât di Cà Mau, provincie Cà Mau, Dong Bang Song Cuu Long, Vietnam con lis principâls citât dal Ca Mau, cun colegaments direts cun cetantis citâts vie pe Ho Chi Minh sittà, il scjali di Mekong al è utilizât pai svoi charter. Al si cjate un aeropuart ancje al Can Tho, Phu Quoc, doprât dome pal turisim e come elipuart.
Il PFS jè considerât un sistema cetant eficjace in combatiments da strade, cun l'impuartance dade as testadis, gjinochiadis, gomitadis e al trapping. Chescj tecnichis 'a formin la base di chel chal è il RAT program, il sistema di combatiment insegnât a fuarce speciâls americanis, svilupât propri cun l'aiût di Vunak. Vunak al à simpri sostenût che il JKD nol insegne tecnichis superiors, ma al svilupe un combatiment eficjace e atribûts superiors. No ci 'a son tecnichis superiori in i arts marziâls, bensì metods di alenament superiors. Simpri stant a ciò chal sostiene Vunak, le tecnichis di JKD 'a son prese da altre arts marziâls. L'obietîf jè chel di usâ une tecniche pal plui breve temp possibile, fintremai che la portate o la situazion nol cjambia, richiedint una altre tecniche, possibilmentri di una altre arte marziâl. Chest al vale ancje par le tecnichis ideadis propri da Vunak, come il straight blast tirât in avanzament rapid (a travolgji l'aversari) e le tecnichis di headbutt, da usâ dome e esclusivamentri cuant che la situazion il permete. Carateristiche peculiâr dal PFS jè ancje l'utiliz di protezions pesants durante i alenaments par chei che vengjin definîts crash test overo des prove di agression a plen contat.

Fin cumò, ducj i spetacui e son stâs realizâts par talian, ma al moment il grup al stà cirint atôrs adults par meti in sene un spetacul in furlan che a àn zà scrit.

A Zuviel, invecit, si fevele te variant zovelane, marcjade des terminazions in -a e -as (la cjasa - las cjasas). Il zovelan al è un dai pôs dialets di Cjargne che nol puarte lis ditongazions cjargnelis: i Zovelans a disin podê, vô, îr e cûr, tantche tal furlan centrâl. Un bon esempli di zovelan si pues leilu tai libris di puisie di Casimiro De Colle.

), dulà che ancje la sotrazion e je simpri definide. Se, in plui, si vûl podê dividi par un cualsisei numar diviers di zero, ai vûl considerât i numars razionâi (

Al è ulteriormentri divisibil in 20 comuns (tod. Gemeinden) - di chescj, 2 a son "citâts" (tod. Städte) e 8 a son "comuns cun derit di marcjât" (tod. Marktgemeinden). Di seguit la liste cun i rispietîfs numars dai abitants (tal 2004).

Monsignôr Aldo Moretti, al timp partigjan Lino, fondadôr de Osôf, chel che al à cjatât intal jugn 1945 i cuarps dai partigjans copâts, intal 1997 al à dât a Famiglia Cristiana une interviste, dulà che al dîs che za intal autun dal 1944 a jerin stadis barufis cui partigjans des formazions comunistis, di cuant che si jerin metûts sot dal comant dal IX Corpus jugoslâf di Tito, cun chei di Bolla, che vevin refudât sedi di stâ sot dai ordins dai Titins che di là vie di chê zone. Chestis russadis tra fuarcis partigjanis vevin, secont Moretti, metût ator lis vôs di colaborazions tra Osovans e nazifassiscj ("Nome cualchi acuardi umanitari, nissun tradiment. O provavin a fâ prin la pâs intun cjanton di Italie"). Vôs che vevin fonde daûr dai sfuarç di un partigjan de Osôf, Cino Boccazzi, presonîr de Decima Mas di Borghese, al ven mandât a Udin a cirî contats pe difese dal confin orientâl (Borghese, daûr Moretti, al voleve difindi il confin cuintri i Slâfs, ancje par fâsi, dongje de fin de vuere, une gnove muse di patriote).
) e che al è une direte conseguence de proprietâts elencadis parsore. La leç di anulament dal prodot e je une vore utile inte risoluzion des ecuazions.

Le Eneide e je un poeme epic in viers esametris, di 12 libris, che e conte lis vicendis par tiere e par mâr di Enee che, dopo de distruziondi Troie, par volê dal destin al à, ancje se nol vûl, di lâ tal Lazi par fondâ une citât e tacâ une dinastie di li che al sarès nassût Romul, la citât e l'imperi di Romee ancje l'imperadôr August. Cussì si intiesseve une continuitât tra un imperi e une civiltât dal orient cuntune dal ocident. Tal poeme si contin i viaçs e lis aventuris dal eroi troian e de sô int ator pes cuestis dal Mediterani (tant che Odisseute Odissee di Omêr), un so calâ tal mont dai muarts e, insom, lis vueris fatis dilunc des rivis dal Tibarcui popui latins par concuistâ un teritori e fondâ une citât. Chest toc al somee cetant aes contisdi bataiis, sfidis e assedis de Iliade di Omêr. Duncje la Eneide e jeune sorte di sintesi de Iliade e de Odissee. A fâle, Virgjili al fasè gare cun Omêr ma ancje cun ducj i autôrs romans di poemis epics prime di lui, e prin di ducj chel plui famôs, Eni.

La mancjance di un premi pe matematiche e je chê plui evidente; un grum di ipotesis a son stadis fatis sul parcè di chest fat, e la conclusion plui probabil è je che probabilmentri Alfred Nobel nol jere interessât a cheste materie. Par chest a son stâts creâts altris premis, come la Medae Fields e il Premi Abel pe matematiche, il Premi Pritzker pe architeture o il Premi Turing pe computazion.

Daspò de Patrie dal Friûl, chescj simbul a jentrarin tai stemis di diviersis citâts: par esempli in chel di Aquilee, dulà che parsore de acuile si cjate une muraie stilizade cun scrit VRBS HEC AQVILEGIE CAPUD EST ITALIAE. L'acuile al è un clâr riferiment al non di Aquilee, che secont la leiende al derive dal uciel che al veve menât in chel lûc i colons che vevin di fondâ la citât; purpûr, secont diviers studis, il non nol varès nuie ce fâ cun lis acuilis, ma al derive dal non Akylis, probabilmentri di origjin celtiche.

Al lavore a Padue in tai frescs de Glesie dai Eremitans ,in te Basiliche di Sant Antoni da Padue e tal Batisteri dal Domo (1376). Al mûr a Padue.

Cuant che si fevele di Rome Antighe ,si intint fevelâ de civiltât che a puartât ae fondazion de citât-stât di Rome ,fondade te penisole taliane tal XI p.d.C.In tai dodis secui de sô esistence,le civiltât romane e scomence de monarchie, par divignî une republiche, par deventâ l'imperi plui grant che vedi dominât la Europe. Une serie di aveniments socio-politics,e puarte ae colade dal imperi,che si divît in doi. Le bande ocidentâl,che e tignive dentri la Spagne , le Gallie (la France di vuê,e la Italie ,si disfe in tal V secul d.d.C par dâ origjin a tancj reams indipendents. La bande orientâl,che e veve a cjâf la citât di Costantinopoli , la citât di Istambul di vuê, e sarà la capitâl dal Imperi Bizantin ,daspò dal 476 d.C.
Mês dopo, ai 21 di avost dal 1945, Pier Pauli al scrivè al so amì Luciano Serra peraulis fuartis sul dolôr che i veve schiçât la anime e sul sens di colpe che al veve: "Chel fantat al è stât di une gjenerositât, di un coragjo, di une inocence che non si puedin crodi. E ce tant miôr di ducj nô che al è stât: jo cumò o viôt la sô muse vive, cui soi cjavei, la sô gjachete, e mi sint cjapâ di un ingôs che no si po dì, cussì no umane". Une biele spacade no dismenteade.

Emilio Cravòs (Gurize 1880 - 1915), patriot talian. Citadin dal Imperi austri-ongjaric, al principi de Grande Vuere al là sot naie te Armade Reâl Taliane; fat presonîr dai austri-ongjarês, al vegnì fusilât sicu disertôr e traditôr.

1945 A Porzûs parsore Attimis, un grup di partigjans gapiscj de Brigade Garibaldi al rive te malghe. A vegnin copâts vincjeun partigjans de Brigade Osôf. Chest fat al è cognossût in dute Italie come 'Ecidi di Porçûs'.

La peraule Dissepul e ven dal latin discipulum, arlêf, che al ven a sô volte di discěre, imparâ; si riferìs a cui ch'al studie o si ispire, al va daûr ai insegnaments di un mestri; il tiermin ebraic par dissepul al è limmùdh.

La Academie Polache des Siencis e je une istituzion di studis dal stât polac, cun sede a Varsavie. E je nassude intal 1952 de fusion di societâts di studis precedentis, tra cui la Academie polache di aprendiment] (Polska Akademia Umiejętności, in curt PAU), cun sede a Cracovie, e la Societât Sientifiche di Varsavie (Towarzystwo Naukowe Warszawskie), che al e je stade fondade intal XVIII secul come Societât di Varsavie dai Amîs des Siencis (Warszawskie Towarzystwo Przyjaciół Nauk).

Invasion dai Ongjars in Friûl. E je la prime di une schirie di teribilis scorsadis che a duraràn fin al 955. Il disvilup dal Friûl si ferme, che pocje di ricjece che a jere e sparis e la plane furlane si dispopole. La stradalte che dal Lusinç a rive al Tiliment e ven batiave Vastata Hungarorum.

Des fueis si pues dî che a son di forme slungjade, e che a àn i ôrs seghetâts. I flôrs, di un vivarôs colôr rose, a son implantâts suntun piçul mani e a vegnin daûr des fueis.

Une altre robe che lis vecjis liendis consein di no fâ al è chel di no cjalâ pal barcon, il dì dai Muarts, che se di no o podaressis viodi la Danze dai Muarts. Si dîs che cui che al viôt cheste procession dai Muarts al mûr.

Soredut tal principi , cheste unitât specializade no rive a otegni un bon sucês in tes sôs primis operazions.Tancj sôi soldâts muerin in tes primis operazions , come tal atàc di Malte . Ma cun lis gnovis tecnologjis , rivin i prins sucès , come a Suda (25-26 di març dal 1941) e a Alessandrie (19 dicembar dal 1941).Il risultât di chestis operazions puartin le Royal Navy dal Ream Unît a no vê pui a disposizion nâfs di vuere tal Mediterraneo par un lunc periodo.

chilos di cjarbon) dai numars naturâi a son di aiût ta chescj câs e il risultât al è di gnûf un numar naturâl. A son altris operazions, come la sotrazion e la division, che no simpri àn un sens inte struture dai numars naturâi. Par chest mutîf, si è sintude la necessitât di introdusi i numars intîrs (